mat, marse m' eus komprenet a-dreuz ar pezh a oa e penn lod ac'hanoc'h en ur  dabutal àr an troiñ gerioù hag a-zivout ar pezh a vez anvet en ur mod un tammig demagogel ar gerioù "kimiek" (pet-ha-pet gwezh 'm eus bet klevet get kelennourion zo a gevrenn geltiek skol veur Roazhon komzoù rust doc'h ar sevel gerioù).    A-fet azasaat pe troiñ : akord on evit laret ne vez ket troet met azasaet : (ar brezhoneg a ra get frazennoù, gerioù hag ereadurezh simpl, pa implija forzh aes ar galleg gerioù, troiennoù hag ereadurezh foeñvet) . Met amañ da ma soñj eh omp àr dachenn an  troiñ-gerioù liammet get ar stlenneg da laret eo ur c'heriaoueg resis-tre : da laret eo e ranker kompren resis-tre talvoudegezh ur ger (de wrizienn gresianeg pe al latin saozneg...) aze e vez troet kentoc'h evit azasaet : ur ger evit ur ger ( ar ger nevez ar resisañ ar gwellañ.) Pa vez kustum ar brezhoneg da eeunat (pezh ne dalv ket paouraat) frazennoù foeñvet ar galleg, amañ e c'houlenner getoñ tenniñ splet ag e vinvidigezh a-fet sevel gerioù (pouzusted al lostgerioù hag ar rakgerioù) netra ken n'hella adskediñ  resisted ur c'heriaoueg ken arbennik evel heni an urzhiataerezh.    Ma vez tu goude-se da lakaat ar gerioù-se da vout aes da gompren gwell a-se met n'eo ket ar pal kentañ-razh.    Ne laran ket aze n'eus ket tu da gavouet ur c'hempouez etre an daou dra (resisted-komprenidigezh aes) met ret eo gwelet penaos strivoù a zo bet graet get preder hiniv-an-deiz, ha geriaoueg preder a zo daet da benn a dizhiñ ar c'hempouez-se. Pezh ne oa ket daet da benn SADED a ober e-raok. (evidin-me ne'm eus ket  james lennet oc'hpenn div bajennad "Sadetek" hep mouzhiñ a-gaoz d'ar gerioù brezhoneg savet diàr henskouezeleg pe hengembraeg digomprenapl a-grenn ; bremañ e c'hellan en em ober get labourioù graet get preder pe diàr preder hep diaesamant erbet pe gozik)